
Text rozhodnutia
Súd: Krajský súd Bratislava Spisová značka: 6Sa/94/2017 Identifikačné číslo súdneho spisu: 1017201905 Dátum vydania rozhodnutia: 28. 09. 2018 Meno a priezvisko sudcu, VSÚ: JUDr. Marta Barková ECLI: ECLI:SK:KSBA:2018:1017201905.1 Uznesenie Krajský súd v Bratislave ako správny súd v právnej veci žalobcov: X. G.. G. N., U..: XX.XX.XXXX, T. XX, XXX XX R., X. B.. G. Š., U... XX.XX.XXXX, R. X, XXX XX N. M., obaja zastúpení: JUDr. Renáta Nociarová, advokátka, so sídlom Bajzova 1, 821 08 Bratislava, IČO: 50 147 862, proti žalovanému: Okresný úrad Bratislava, Tomášikova 46, 832 05 Bratislava, IČO: 00 151 866 o žalobe proti inému zásahu orgánu verejnej správy, takto r o z h o d o l : Krajský súd v Bratislave konanie z a s t a v u j e . Žalobcovi voči žalovanému súd priznáva právo náhradu trov konania. o d ô v o d n e n i e : 1. Žalobcovia, G.. G. N., U..: XX.XX.XXXX, T. XX, XXX XX R., X. B.. G. Š., U... XX.XX.XXXX, R. X, XXX XX N. M., sa žalobou zo dňa 15.11.2017, doručenou na Krajský súd v Bratislave (ďalej len správny súd“) dňa 15.11.2017, domáhali voči žalovanému, Okresný úrad Bratislava, Tomášikova 46, 832 05 Bratislava, IČO: 00 151 866, proti inému zásahu orgánu verejnej správy podľa ustanovenia § 252 a nasl. zákona č. 162/2015 Z. z. Správny súdny poriadok (ďalej len „SSP“). Žalobcovia navrhovali, aby správny súd, zakázal žalovanému pokračovať v konaní, ktorým odstránil zápis vecného bremena práva stavby v prospech vlastníka z listu vlastníctva č.XXXX, z listu vlastníctva č.XXX, ktoré sú vedené pre okres Bratislava IV, obec BA-m.č. Dúbravka, katastrálne územie: Dúbravka, pre pozemok parcelné číslo 1194/1 a aby žalovanému uložil povinnosť na list vlastníctva č.XXX, ktorý je vedený pre okres Bratislava IV, obec BA-m.č. Dúbravka, katastrálne územie: Dúbravka, pre pozemok parcelné číslo 1194/1 do časti C: Ťarchy zapísať vecné bremeno právo stavby v prospech vlastníka z listu vlastníctva č.XXXX do 15 dní od doručenia tohto rozhodnutia. 2. Správny súd posúdil podľa obsahu podanie žalobcu ako správnu žalobu vo veciach konania o žalobe proti inému zásahu orgánu verejnej správy podľa ustanovenia § 252 a nasl. zákona č. 162/2015 Z. z. Správny súdny poriadok (ďalej len „SSP“). 3. Podaním zo dňa 06.09.2018, doručeným súdu dňa 14.09.2018, žalovaný oznámil správnemu súdu, že dňa 21.03.2018 v danej veci prijal protest prokurátora Okresnej prokuratúry Bratislava IV pod číslom UP-4/2018, Pd 10/18/1104-3 zo dňa 20.03.2018, proti opatreniu katastrálneho odboru č.Z-2354/17, ktorým došlo k zrušeniu tiarch k pozemkom registra „C“ KN parc. č. 1157/2, 1157/3, 1157/4, 1157/6, 1157/7, 1157/8, 1157/9, 1157/10, 1157/12, 1174/2-9,1190/1, 1190/2, 1191/1, 1191/2, 1193/1 1193/2, 1194/1,1194/2, 1195/1,1195/2, zapísaných na liste vlastníctva č.XXX k. ú. Dúbravka. 4. Správny súd zistil z rozhodnutia žalovaného č. Z - 2354/2017 zo dňa 14.06.2018, ktoré nadobudlo právoplatnosť dňa 31.08.2018, že žalovaný vyhovel protestu prokurátora Okresnej prokuratúry Bratislava IV. pod č. Pd 10/18/1104-3 zo dňa 20.03.2018, a zrušil zápis v celom rozsahu opatrenia katastrálneho odboru č.2354/17 zo dňa 16.06.2017, pod položkou zmien č.2770/17, ktorým katastrálny odbor vykonal zápis do operátu katastra nehnuteľností na liste vlastníctva č.XXX v k. ú. Dúbravka. Dňa 04.09.2018 bolo vyššie uvedené rozhodnutie zapísané do katastra nehnuteľností zmenou č.19005/18 v k. ú. Dúbravka tak, že do listu vlastníctva boli zapísané v časti „C“ Ťarchy - právo stavby podľa zákona č.151/1995 Z. z., ktorým sa mení a dopĺňa zákon č.183/1993 Z. z. na pozemkoch registra „C“ KN parc. č. . 1157/2, 1157/3, 1157/4, 1157/6, 1157/7, 1157/8, 1157/9, 1157/10, 1157/12, 1174/2-9,1190/1, 1190/2, 1191/1, 1191/2, 1193/1 1193/2, 1194/1,1194/2, 1195/1,1195/2, zapísaných na liste vlastníctva č.XXX k. ú. Dúbravka. 5. Z vyššie uvedeného vyplýva, že žalovaný upustil od napadnutého iného zásahu, keď vo veci konal a vydal meritórne rozhodnutie, a preto správny súd rozhodol o zastavení konania po vyjadrení žalobcu aplikujúc ustanovenie § 260 SSP a konanie zastavil. 6. Podľa § 99 písm. a) SSP správny súd konanie uznesením zastaví, ak žalobca vzal žalobu späť skôr, ako správny súd vo veci rozhodol. 7. Podľa § 260 SSP, ak žalovaný po podaní žaloby podľa § 252 ods.1 upustil od napadnutého iného zásahu a podľa okolností odstránil jeho následky, správny súd po vyjadrení žalobcu konanie zastaví. 8. Správny súd na základe vyššie uvedených dôvodov a s poukazom na citované zákonné ustanovenia konanie zastavil. 9. Správny súd rozhodol o náhrade trov konania pri aplikácii ustanovenia § 171 ods. 1 SSP, podľa ktorého ak účastník konania procesne zavinil zastavenie konania, správny súd prizná trovy konania ostatným účastníkom konania. Vzhľadom na to, že žalobca bol úspešný účastník konania, pretože žalovaným ako správnym orgánom bolo vyhovené jeho podaniu, ktorým sa domáhal svojich práv, ako aj v žalobe proti inému zásahu orgánu verejnej správy podľa ustanovenia § 252 a nasl. zákona SSP, je možné konštatovať, že žalovaný procesne zavinil zastavenie konania, a preto má žalobca zároveň právo na náhradu trov konania. 10. O výške náhrady trov konania rozhodne súd po právoplatnosti rozhodnutia, ktorým sa konanie končí samostatným uznesením, ktoré vydá súdny úradník s poukazom na ustanovenie § 175 ods. 2 SSP. Poučenie: Proti tomuto uzneseniu je prípustná kasačná sťažnosť v lehote jedného mesiaca odo dňa jeho doručenia. Kasačná sťažnosť sa podáva Krajskému sudu v Bratislave. O kasačnej sťažnosti rozhoduje Najvyšší súd Slovenskej republiky. Sťažovateľ alebo opomenutý sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. Tieto povinnosti neplatia, ak a) má sťažovateľ alebo opomenutý sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa, b) ide o konanie o správnej žalobe v sociálnych veciach alebo konanie o správnej žalobe vo veciach azylu, zaistenia a administratívneho vyhostenia, c) je žalovaným Centrum právnej pomoci. Kasačnú sťažnosť možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí správnemu súdu do desiatich dní, na podanie sa neprihliada. Správny súd na dodatočné doručenie podania nevyzýva. K podaniu kolektívneho orgánu musí byť pripojené rozhodnutie, ktorým príslušný kolektívny orgán vyslovil s podaním súhlas. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší účastník konania dostal jeden rovnopis s prílohami. Ak sa nepredloží potrebný počet rovnopisov a príloh, správny súd vyhotoví kópie podania na trovy toho, kto podanie urobil. V kasačnej sťažnosti sa popri všeobecných náležitostiach podania (t. j. ktorému správnemu súdu je určené, kto ho robí, ktorej veci sa týka, čo sa ním sleduje a podpis), uvedie označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 SSP sa podáva (ďalej len "sťažnostné body") a návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti.

